Lav et referat af nedenstående tekst:

Tekst:
Et flertal i Venstre vil stemme for, at Inger Støjberg skal stilles for en rigsret. Det har partiet besluttet på et gruppemøde på Christiansborg torsdag formiddag. De enkelte folketingsmedlemmer af Venstre er blevet sat fri, så de individuelt har haft mulighed for at tage stilling til sagen, siger formand Jakob Ellemann-Jensen. Et splittet Venstre Og der har været splittelse i partiet i spørgsmålet om Støjbergs fremtid. Venstre har 41 medlemmer af Folketinget, og heraf har 32 stemt for og 9 imod en rigsretssag. Formand Jakob Ellemann-Jensen (V) er blandt dem, der stemmer for en rigsretssag mod Inger Støjberg. Han kalder blandt andet gruppemødet for "langt og svært". - Det har været et følelsesladet gruppemøde, og det har været svært. Det her handler om en kollega, en dygtig kollega, en kær kollega, siger Jakob Ellemann og uddyber: - Der er voldsomme anklager, der hænger over Inger Støjberg, men også over Venstre. De anklager kommer fra Instrukskommissionen og Folketingets advokater. Jeg havde ønsket, at de kunne gå væk på anden vis end en rigsretssag. Men det kan de ikke. Derfor støtter Venstre en rigsret, siger Jakob Ellemann-Jensen. TV 2 erfarer, at Preben Bang Henriksen, der er formand for Retsudvalget og Venstres repræsentant i det underudvalg i Folketinget, hvor en rigsretssag endeligt skal besluttes, har anbefalet Venstres folketingsgruppe at stemme imod en rigsretssag. Bred opbakning til rigsretssag i Folketinget Med Venstres afgørelse tegner der sig et bredt flertal i Folketinget for en rigsretssag mod Inger Støjberg. Det sker, efter Socialdemokratiet torsdag formiddag har valgt at støtte et retsligt forløb mod den tidligere udlændinge- og integrationsminister. En lang række af Folketingets partier har tidligere givet udtryk for, at de støtter en rigsretssag mod Inger Støjberg. Det drejer sig både om Konservative, Enhedslisten, Radikale Venstre, SF, Liberal Alliance, Alternativet og Frie Grønne. Dansk Folkeparti og Nye Borgerlige har derimod valgt ikke at støtte en rigsretssag mod Inger Støjberg. Løsgænger Lars Løkke Rasmussen vil heller ikke stemme for. En rigsretssag er et yderst sjældent skridt fra Folketingets side, og sagen mod Inger Støjberg bliver den første i dette årtusinde og kun den sjette i danmarkshistorien. Den seneste rigsretssag var Tamilsagen, der blev indledt i 1993 og som endte med at give den konservative minister Erik Ninn-Hansen fire måneders betinget fængsel i 1995. Ulovlig instruks Sagen mod Inger Støjberg tager udgangspunkt i 8. februar 2016, hvor Inger Støjberg som udlændinge- og integrationsminister udsendte en pressemeddelelse, hvori hun slog fast, at alle asylpar, hvoraf den ene part var mindreårig, fremover ville blive skilt ad. Den praksis har sidenhen vist sig at være ulovlig. Støjberg har forsvaret sig med, at pressemeddelelsen blot var et udtryk for en politisk holdning, og at hun til sit system gav udtryk for, at internationale konventioner selvfølgelig skulle overholdes. Endelig afgørelse i eftermiddag Klokken 15 skal Folketingets Udvalg for Forretningsorden tage endelig stilling til, om der skal indledes en rigsret mod Inger Støjberg. Her skal partierne give udtryk for deres holdning til spørgsmålet om en eventuel rigsretssag mod Inger Støjberg. Det er Folketingets Udvalg for Forretningsorden der i sidste ende skal afgøre, om tidligere udlændinge- og integrationsminister Inger Støjberg skal stilles for en dommer.

Referat:
En lang række af Folketingets partier støtter en rigsret mod tidligere udlændinge- og integrationsminister Inger Støjberg (V).